**AJÁNLATTÉTELI FELHÍVÁS**

1. ***Az ajánlatkérő:***

**CELLDÖMÖLKI VÁROSI ÉS VASUTAS SPORTEGYESÜLET**

cím: **9500 Celldömölk, Kolozsvár utca 2.**

képviseli: **Balázs Béla egyesületi elnök**

1. ***A választott eljárás:***

**Nyílt pályázati eljárás**.

Az ajánlattételi felhívás a [www.cvse.hu](http://www.cvse.hu) weboldalán, a Celldömölki Városi és Vasutas Sport Egyesület 9500 Celldömölk, Kolozsvár utca 2. szám alatti székhelyén, továbbá a celldömölki Önkormányzat – 9500 Celldömölk, Városháza tér 1. szám alatt – nyilvános tájékoztató táblán kerül meghirdetésre.

1. ***Az ajánlatkérő által a szerződéshez rendelt elnevezés:***

Vállalkozási szerződés.

1. ***A beszerzés tárgya és mennyisége:***

A Celldömölki Városi és Vasutas Sportegyesület – mint beruházó – az előzetesen ütemezettek szerint 2016. június 27. napjáig valósítja meg – az Elektro Universal Kft. kiviteli tervdokumentációja alapján – a „Celldömölk, József Attila utca 2. (527/1 hrsz.), Sportcsarnok építési és a meglévő kollégium épület átalakítása” megnevezésű projektet.

**Jelen pályázati felhívás a fenti beruházáshoz szervesen illeszkedő az alábbiakban felsorolt kiegészítő munkák elvégzésére irányul.**

|  |  |
| --- | --- |
| **Kiegészítő munka megnevezése** | **Megjegyzés** |
| 2 db streetball aszfaltos pálya (30x42) pályánként két oldali fém palánk és gyűrű |  |
| Parkoló építés 15 db Koptik O. utca leállósáv | Zala-West Plan Szolgáltató Bt. 582/2014. számon készített kiviteli tervdokumentációja alapján. |
| Kültéri fitnesz erősítő gépek | 4 db eszköz más-más izomcsoport fejlesztéshez a hátsó füves terület szélén, gumitégla esésvédő burkolattal. |
| Öltöző épület tetőhéjalás csere, kerítés, lábazat | Az épület 30 éves tető héjalása és az eredeti több, mint 60 éves kerítés rekonstrukciója. |
| Belső tornatermi eszközök | Mellékelt jegyzék szerinti eszközök. |
| Nézőtér, kispad | A két végfalon behúzható lelátó 132 férőhellyel, aminek kiegészítésére szolgálna az alkalmankénti berendezésű stadionszékes berendezés (175 db), teljes felületű parkettavédelemmel. A mobilszékek tárolásához szükséges kézikocsi. |

Az Ajánlattételi felhívás részeként kiadásra kerülő műszaki dokumentációt, valamint a kapcsolódó dokumentumokat is figyelembe kell venni.

Ajánlattevőnek ajánlatához csatolnia kell beárazva az ajánlattételi dokumentáció részeként kiadásra kerülő árazatlan költségvetési kiírást.

1. ***A szerződés időtartama, vagy a teljesítés határideje:***

A CVSE az előzőekben felsorolt fejlesztési elképzelései megvalósításához támogatási kérelmet nyújtott be a Magyar Kosárlabdázók Országos Szövetségéhez. Ajánlatkérő ezúton tájékozatja ajánlattevőt, hogy az ajánlatkérés időpontjában az MKOSZ által kiadott támogató határozat még nem áll rendelkezésre.

Fentiek alapján Ajánlatkérő ezúton felhívja Ajánlattevő figyelmét, hogy a jelen felhívással érintett feladatok vonatkozásában a vállalkozási szerződés megkötésére kizárólag az MKOSZ által kiadott támogató/jóváhagyó határozat kézhezvételét követően kerülhet sor, annak hiányában az Ajánlatkérő fenntartja a jogát arra, hogy az Ajánlati felhívását minden jogkövetkezmény és indoklás nélkül visszavonja.

A teljesítés határideje: **2016.június 30.**

Munkaterület átadás: Szerződés aláírásakor, azaz előreláthatóan:2016. május 02-án.

Ajánlatkérő előteljesítést elfogad.

1. ***A teljesítés helye:***

**Celldömölk, Koptik Odó utca valamint Celldömölk, József Attila utca 2.**

1. ***Az ajánlatevőre vonatkozó alkalmassági követelmények:***

**A kizáró okok:**

***7.1. Az eljárásban nem lehet ajánlattevő, alvállalkozó és alkalmasságot igazoló gazdasági szereplő, aki***

*a)* végelszámolás alatt áll, vagy vonatkozásában csődeljárás elrendeléséről szóló bírósági végzést közzétettek, vagy az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;

*b)* tevékenységét felfüggesztette vagy akinek tevékenységét felfüggesztették;

*c)* gazdasági, illetve szakmai tevékenységével kapcsolatban jogerős bírósági ítéletben megállapított bűncselekményt követett el, amíg a büntetett előélethez fűződő hátrányok alól nem mentesült; vagy akinek tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. §-a (2) bekezdés *b),* vagy *g)* pontja alapján a bíróság jogerős ítéletében korlátozta, az eltiltás ideje alatt, vagy ha az ajánlattevő tevékenységét más bíróság hasonló okból és módon jogerősen korlátozta;

*d)* egy évnél régebben lejárt adó-, vámfizetési vagy társadalombiztosítási járulékfizetési kötelezettségének - a letelepedése szerinti ország vagy az ajánlatkérő székhelye szerinti ország jogszabályai alapján - nem tett eleget, kivéve, ha megfizetésére halasztást kapott;

*e)* korábbi – három évnél nem régebben lezárult – beszerzési eljárásban hamis adatot szolgáltatott és ezért az eljárásból kizárták, vagy a hamis adat szolgáltatását jogerősen megállapították, a jogerősen megállapított időtartam végéig;

*f)* a 2013. június 30-ig hatályban volt, a Büntető Törvénykönyvről szóló 1978. évi IV. törvény szerinti bűnszervezetben részvétel – ideértve a bűncselekmény bűnszervezetben történő elkövetését is –, vesztegetés, vesztegetés nemzetközi kapcsolatokban, hűtlen kezelés, hanyag kezelés, költségvetési csalás, az európai közösségek pénzügyi érdekeinek megsértése vagy pénzmosás bűncselekményt, illetve a Büntető Törvénykönyvről szóló 2012. évi C. törvény XXVII. Fejezetében meghatározott korrupciós bűncselekmények, bűnszervezetben részvétel – ideértve bűncselekmény bűnszervezetben történő elkövetését is –, hűtlen kezelés, hanyag kezelés, költségvetési csalás vagy pénzmosás bűncselekményt, illetve személyes joga szerinti hasonló bűncselekményt követett el, feltéve, hogy a bűncselekmény elkövetése jogerős bírósági ítéletben megállapítást nyert, amíg a büntetett előélethez fűződő hátrányok alól nem mentesült;

*g)* korábbi pályázati/beszerzési eljárás eredményeként kötött szerződésével kapcsolatban az alvállalkozója felé fennálló (vég- vagy részszámlából fakadó) két éven belül született jogerős és végrehajtható közigazgatási, vagy bírósági határozatban megállapított fizetési kötelezettsége 10%-ot meghaladó részét, az ilyen határozatban megállapított fizetési határidőn belül nem teljesítette, annak ellenére, hogy az ajánlatkérőként szerződést kötő fél a részére határidőben fizetett;

*h)* az adott eljárásban előírt adatszolgáltatási kötelezettség teljesítése során olyan hamis adatot szolgáltat, vagy hamis nyilatkozatot tesz, amely a verseny tisztaságát veszélyezteti;

*i)* tekintetében a következő feltételek valamelyike megvalósul:

*ia)* nem EU-, EGT- vagy OECD-tagállamban vagy olyan államban rendelkezik adóilletőséggel, mellyel Magyarországnak kettős adózás elkerüléséről szóló egyezménye van, vagy

*ib)* a vállalkozói szerződéssel kapcsolatban megszerzett jövedelme az adóilletősége szerinti országban kedvezményesebben adózna (a jövedelemre kifizetett végleges, adó-visszatérítések után kifizetett adót figyelembe véve), mint ahogy a gazdasági szereplő az adott országból származó belföldi forrású jövedelme után adózna. Ennek a feltételnek nem kell eleget tennie a gazdasági szereplőnek, ha Magyarországon bejegyzett fióktelepe útján fogja teljesíteni a közbeszerzési szerződést és a fióktelepnek betudható jövedelemnek minősülne a szerződés alapján kapott jövedelem,

i*c)* olyan szabályozott tőzsdén nem jegyzett társaság, amelynek a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény 3. § *r)* pontja szerinti tényleges tulajdonosa nem megismerhető.

j) Az eljárásban nem lehet ajánlattevő az a gazdasági szereplő, amelyben közvetetten vagy közvetlenül több, mint 25%-os tulajdoni résszel vagy szavazati joggal rendelkezik olyan jogi személy vagy jogi személyiséggel nem rendelkező gazdasági társaság, amelynek tekintetében az i*)* pontjában meghatározott feltételek fennállnak. Amennyiben a több, mint 25%-os tulajdoni résszel vagy szavazati hányaddal rendelkező gazdasági társaság társulásként adózik, akkor az ilyen társulás tulajdonos társaságaira vonatkozóan kell az i*a)* pont szerinti feltételt megfelelően alkalmazni.

**Az igazolás módja:**

**Ajánlattevőnek a kizáró okok fenn nem állásáról nyilatkozatot kell benyújtania. Ajánlattevő nyilatkozni köteles arról is, hogy a szerződés teljesítéséhez nem vesz igénybe a kizáró okok hatálya alá eső alvállalkozót.**

* 1. ***Az ajánlattevők pénzügyi-gazdasági alkalmasságának megítéléséhez szükséges adatok és a megkövetelt igazolási mód:***

P/1 Az ajánlathoz csatolni kell az ajánlattevőnek a megelőző három üzleti évből származó teljes nettó árbevételről szóló egyszerű nyilatkozatát forintban kifejezve.

***Az ajánlattevők pénzügyi-gazdasági alkalmasságának minimum-követelményei:***

 P/1 Ajánlattevő alkalmatlan a szerződés teljesítésére, amennyiben a megelőző három üzleti évből származó teljes éves árbevétele nem érte el összesen a nettó 50 millió forintot.

* 1. ***Az ajánlattevők műszaki-szakmai alkalmasságának megítéléséhez szükséges adatok:***

M/1 Ajánlattevő csatolja az eljárást megindító felhívás feladásától visszafele számított három év (36 hónap) legjelentősebb építési beruházásainak ismertetéséről szóló nyilatkozatát (az ellenszolgáltatás összege, a teljesítés ideje és helye megjelölésével, az építési beruházás tárgyával, valamint a szerződést kötő másik fél megnevezésével).

***A szerződést biztosító mellékkötelezettségek:***

Késedelmi kötbér:

Az ajánlattevő a teljesítési határidő ajánlattevőnek felróható késedelmes teljesítése esetére késedelmi kötbért köteles fizetni, melynek mértéke 10 000,- Ft/nap, maximum a teljes nettó szerződéses ellenérték 3%-a.

Ajánlatkérő a késedelmi kötbér összegét jogosult az ajánlattevő által kiállított számlába beszámítani.

Felelősségbiztosítás:

Vállalkozó köteles legkésőbb szerződéskötéskor megrendelő részére bemutatni a tárgyi kivitelezésre vonatkozó, teljes kivitelezési tevékenységre kiterjedő felelősségbiztosítási szerződést.

Jótállás

A hatályos jogszabályi rendelkezések szerint.

1. ***Az ajánlatkérő pénzügyi ellenszolgáltatásainak feltételei, illetőleg a vonatkozó jogszabályokra hivatkozás:***

Vállalkozó havi számlázásra jogosult. Vállalkozó a műszaki ellenőr által igazolt szerződésszerű teljesítést követően jogosult a számlát kiállítani.

Megrendelő a vállalkozó teljesítésigazolással alátámasztott számláját 8 banki napon belül fizeti meg.

A szerződéskötés és kifizetés valutaneme forint (HUF).

Az ajánlattevők kötelesek figyelembe venni az általános forgalmi adóról szóló 2007. évi CXXVII. tv. 142. § rendelkezéseit.

1. ***Annak meghatározása, hogy az ajánlattevő tehet-e többváltozatú ajánlatot:***

Ajánlattevő nem tehet többváltozatú ajánlatot.

1. ***Annak meghatározása, hogy az ajánlattevő a beszerzés tárgyának egy részére tehet-e ajánlatot:***

Ajánlatkérő tárgyi eljárásban nem teszi lehetővé részajánlatok tételét.

1. ***Az ajánlatok elbírálásának szempontja:***

Ajánlatkérő az ajánlatokat a ***„legalacsonyabb összegű ellenszolgáltatás”*** elve alapján értékeli.

Ajánlattevő az ajánlati árat egyösszegű ajánlati összárként köteles megadni nettó forintban, külön feltüntetve az ÁFA mértékét.

A bírálat alapját a nettó forintban számolt ajánlati összár képezi, de Ajánlatkérő fenntartja a jogot arra, hogy a 4. pontban részletezett tartalom bármely elemére vonatkozóan külön megrendelést adjon.

1. ***Hiánypótlási lehetőség:***

Ajánlatkérő hiánypótlási lehetőséget nem biztosít.

1. ***Ajánlattételi határidő:***

**2016. április 27. 10.00 óra**

1. ***Az ajánlat benyújtásának címe:***

**9500 Celldömölk, Kolozsvár utca 2.**

1. ***Az ajánlattétel nyelve:***

Magyar

1. ***Az ajánlatok felbontásának helye, ideje:***

**9500 Celldömölk, Kolozsvár utca 2.**

**2016. április 27. 10.30 óra**

1. ***Az ajánlatok felbontásán jelenlétre jogosultak:***

Az ajánlattevőket igazoltan képviselő személyek.

1. ***Az ajánlati kötöttség minimális időtartama***

Az ajánlattételi határidő lejártától számított 30 nap.

1. ***Az eljárás eredményéről szóló tájékoztatás megküldésének napja és a szerződéskötés tervezett időpontja:***

Az eljárás eredményéről szóló tájékoztatásmegküldésének napja:

**Legkésőbb az ajánlatok bontását követő 3. munkanap.**

A szerződéskötés időpontja: **az eljárás eredményéről szóló tájékoztatás megküldését követő napon.**

1. ***A dokumentáció rendelkezésre bocsátásának módja, határideje, beszerzési helye és pénzügyi feltételei:***

A dokumentációt bármely érdekelt gazdasági társaság térítésmentesen kérvényezheti az ajánlatok felbontásának napjáig. A dokumentáció az ajánlattevő által megjelölt címre kerül megküldésre. A tervdokumentáció és az ahhoz kapcsolódó műszaki dokumentumok az alábbi időpontokban és elektronikus címen igényelhető.

**Munkanapokon: hétfőtől – péntekig 8-16 óráig,**

**az ajánlatok felbontásának napján 8-10 óráig.**

**Cím: gabor.nemeth@eco-cogito.hu**

1. ***Egyéb információk:***

.

1. Ajánlattevő tájékozódni köteles a munkavállalók védelmére és a munkafeltételekre vonatkozó olyan kötelezettségekről, amelyeknek a teljesítés helyén és a szerződés teljesítése során meg kell felelni.
2. Az ajánlat elején felolvasólapot kell elhelyezni.
3. Az ajánlatokat írásban, **1 eredeti példányban**, zárt csomagolásban kell benyújtani.

Az ajánlat formai követelményei a következők:

Az ajánlat eredeti példányát lapozhatóan össze kell fűzni.

Az ajánlat oldalszámozása eggyel kezdődjön és oldalanként növekedjen. Elegendő a szöveget vagy számokat vagy képet tartalmazó oldalakat számozni, az üres oldalakat nem kell, de lehet. A címlapot és hátlapot (ha vannak) nem kell, de lehet számozni. Az ajánlatkérő az ettől kismértékben eltérő számozást (pl. egyes oldalaknál a /A, /B oldalszám) is köteles elfogadni, ha a tartalomjegyzékben az egyes iratok helye egyértelműen azonosítható és az iratok helyére egyértelműen lehet hivatkozni. Az ajánlatkérő a kismértékben hiányos számozást kiegészítheti, ha ez az ajánlatban való tájékozódása, illetve az ajánlatra való hivatkozása érdekében szükséges.

Az ajánlatnak az elején tartalomjegyzéket kell tartalmaznia, mely alapján az ajánlatban szereplő dokumentumok oldalszám alapján megtalálhatóak.

Az ajánlatokat tartalmazó csomag külső borításán *a „Celldömölk, József Attila 2. szám alatt található sportcsarnok kivitelezésének kiegészítő munkái”* illetve *„Az ajánlattételi határidő lejártáig felbontani tilos!”* megjelölést kell feltüntetni.

1. Az ajánlatban benyújtott igazolásokat egyszerű másolatban is be lehet nyújtani Amennyiben bármely, az ajánlathoz csatolt okirat, igazolás, nyilatkozat, stb. nem magyar nyelven kerül kiállításra, úgy azt az ajánlattevő magyar nyelvű fordításban is köteles becsatolni.
2. Az ajánlatnak tartalmaznia kell:

* az ajánlatot aláíró valamennyi személy érvényes aláírási címpéldánya, vagy a 2006. évi V. törvény 9. § (1) bekezdés szerinti aláírási-mintája;
* a cégkivonatban nem szereplő kötelezettségvállaló(k) esetében a cégjegyzésre jogosult személytől származó, az ajánlat aláírására vonatkozó (a meghatalmazó és a meghatalmazott aláírását is tartalmazó) írásos meghatalmazást.

1. Az ajánlatok összeállításával és benyújtásával kapcsolatban felmerült összes költség az ajánlattevőt terheli.
2. Az ajánlat, és egyéb dokumentumok illetve az azzal kapcsolatos postai küldemények esetleges késéséből vagy elvesztéséből eredő kockázat az ajánlattevőt terheli.
3. A vállalási árnak tartalmaznia kell minden költséget és a kivitelezéshez szükséges munkát, mely az ajánlattételi felhívásban és dokumentációban meghatározott feltételekkel a szerződés szerinti teljesítéséhez szükséges.
4. Ajánlattevő köteles csatolni ajánlathoz kitöltött tételes költségvetési kiírást a dokumentáció mellékleteként kiadásra kerülő táblázat (árazatlan költségvetés) beárazásával.

Az ajánlatnak tartalmaznia kell ajánlattevőnek a kifejezett nyilatkozatát, hogy nyertessége esetén elfogadja és magára nézve kötelezőnek tekinti a felhívás feltételeit, a szerződés megkötésére és teljesítésére, valamint a kért ellenszolgáltatásra vonatkozó rendelkezéseket.

**Közös ajánlattétel esetén csatolni kell a közös ajánlattevők által cégszerűen aláírt konzorciumi megállapodást**, amely megfelel valamennyi alábbi követelménynek:

* tartalmazza a közös ajánlattevők közös fellépése formájának ismertetését;
* tartalmazza az ajánlat aláírása módjának ismertetését;
* tartalmazza a vezető konzorciumi tag (a képviselő) megjelölését azzal, hogy a képviselő korlátozás nélkül jogosult valamennyi konzorciumi tagot képviselni az ajánlatkérővel szemben a jelen eljárásban az ajánlatkérő által az ajánlattevő, illetve az ajánlattevő által az ajánlatkérő felé megteendő, illetve megtehető jognyilatkozatok tekintetében;
* tartalmazza külön-külön a közös ajánlattevők azon bankszámlaszámait, ahova az elismert teljesítést követően a kifizetés megtörténhet;
* tartalmazza valamennyi konzorciumi tag nyilatkozatát arról, hogy egyetemleges felelősséget vállalnak a eljárás eredményeként megkötendő szerződés szerződésszerű teljesítéséhez szükséges munkák megvalósításáért;
* az ajánlat benyújtásának napján érvényes és hatályos, és hatálya, teljesítése, alkalmazhatósága vagy végrehajthatósága nem függ felfüggesztő (hatályba léptető), illetve bontó feltételtől.

Celldömölk, 2016. április 11.

**Balázs Béla**

**egyesületi elnök**

**CELLDÖMÖLKI VÁROSI ÉS VASUTAS SPORTEGYESÜLET**

**Felolvasó lap**

**Tárgy**: ***Celldömölk, József Attila 2. szám alatt található sportcsarnok kivitelezésének kiegészítő munkái.***

**Az ajánlattevő**

megnevezése: …………………………………………………………

székhelye: …………………………………………………………

levelezési címe: ………………………………………………………

adószáma:……………………………………………………………….

számlavezető pénzintézet megnevezése és bankszámlaszám:

…………………………………………………………………………………..

telefon és fax száma: …………………………………………………

**Nettó ajánlati ár: …………………………………………… Ft**

**ÁFA (27% ) …………………………………………… Ft**

**Bruttó ajánlati ár: …………………………………………… Ft**

**Kijelentem, hogy az ajánlattételi felhívásban foglalt valamennyi formai és tartalmi követelmény gondos áttekintése után az ajánlattételi felhívásban foglalt valamennyi feltételt megismertük, megértettük és azokat a jelen nyilatkozattal elfogadjuk. Ennek megfelelően a szerződéses feltételeket is elfogadva amennyiben, mint nyertes Ajánlattevő kiválasztásra kerülünk az ajánlati felolvasó lap szerinti ellenszolgáltatásért megkötjük és teljesítjük a szerződést.**

Tudomásul veszem, hogy az ajánlati kötöttség lejártának időpontja az ajánlattételi határidő napjától számított 30. napig tart, mely időpontig ajánlatomat fenntartom.

Ajánlatomat egy eredeti példányban, 1 db zárt egységet képező csomagban nyújtottam be.

Dátum:….................................…………..

….................................................................

Cégszerű aláírás